《若耶曲》
宋代·喻良能

若耶溪上凉如许，五月清风不知暑。
半空浓翠接苍烟，满眼轻阴觉疏雨。
织女潭边深复深，绕门山畔石成林。
红妆荡桨谁家女，笑入荷花无处寻。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。